คลังเพิ่ม19สินค้า เข้าอี-แค็ตตาล็อก
บัญชีกลางเปิดระบบอี-แค็ตตาล็อก ให้ผู้ค้ากับภาครัฐบันทึกอีก 19 สินค้า จัดซื้อในอี-มาร์เก็ต
8 เม.ย. 2560

โพสต์ทูเดย์ - บัญชีกลางเปิดระบบอี-แค็ตตาล็อก ให้ผู้ค้ากับภาครัฐบันทึกอีก 19 สินค้า จัดซื้อในอี-มาร์เก็ตน.ส.อรนุช ไวนุสิทธิ์ ที่ปรึกษาด้านพัฒนาระบบการเงินการคลัง กรมบัญชีกลาง เปิดเผยว่า กรมบัญชีกลางได้เปิดระบบอี-แค็ตตาล็อกให้ผู้ค้ากับภาครัฐเพิ่มรายการสินค้าอีก 19 ชนิด สำหรับการจัดหาโดยวิธีอี-มาร์เก็ตในอนาคต ได้แก่ 1.ตู้เก็บเอกสาร 2.ตู้ล็อกเกอร์ 3.ฉากกั้น 4.เครื่องปรับอากาศ 5.เครื่องพิมพ์ 6.เครื่องสแกนเนอร์ 7.โทรทัศน์ 8.เครื่องคอมพิวเตอร์ตั้งโต๊ะส่วนบุคคล 9.เครื่องคอมพิวเตอร์โน้ตบุ๊ก 10.เครื่องสำรองไฟฟ้าสำหรับรายการที่ 11. เครื่องมัลติมีเดียโปรเจกเตอร์ 12.เครื่องถ่ายเอกสาร 13.เครื่องโทรสาร 14.โทรศัพท์สำนักงาน 15.เครื่องคิดเลข 16.เครื่องเย็บกระดาษ 17.ลวดเย็บกระดาษ 18.ชุดเข้าเล่ม และ 19.คลิปดำหนีบกระดาษทั้งนี้ ผู้ค้ากับภาครัฐที่จำหน่ายสินค้าทั้ง 19 ชนิดข้างต้น ต้องนำข้อมูลคุณลักษณะสินค้า (Specification) มาลงในระบบอี-แค็ตตาล็อกได้ตั้งแต่บัดนี้เป็นต้นไป ทั้งนี้ หากผู้ค้ากับภาครัฐรายใดไม่มีข้อมูลสินค้าในระบบก็จะไม่สามารถขายสินค้ากับภาครัฐได้ที่ผ่านมา กรมได้เปิดให้จัดซื้อจัดจ้างด้วยวิธี อี-มาร์เก็ตไปแล้ว 9 ชนิด ตั้งแต่เดือน ก.พ. 2558-ธ.ค. 2559 ประหยัดงบได้ 70 ล้านบาท หรือ 19.21% โดยสินค้า 9 ชนิด ประกอบด้วย กระดาษถ่ายเอกสาร ผงหมึก/ตลับผงหมึก แฟ้มเอกสาร เทปกาว ซองเอกสาร ยารักษาภาวะต่อมลูกหมากโต ยาป้องกันและรักษาภาวะขาดแคลเซียม โต๊ะสำนักงาน และเก้าอี้สำนักงาน